У агульным заліку турзлёту пераможцамі і прызёрамі сталі: каманда Беларускага дзяржаўнага ўніверсітэта фізічнай культуры (1-е месца), каманда Гродзенскага дзяржаўнага ўніверсітэта імя Янкі Купалы (2-е месца), каманда Беларускага дзяржаўнага тэхналагічнага ўніверсітэта (3-е месца). На ўрачыстай цырымоніі ўзнагароджання пераможцам і прызёрам былі ўручаны дыпломы і кубкі Міністэрства адукацыі па кожным відзе спаборніцтваў і конкурсаў. Спадзяёмся, што гэты турыстычны злёт стаў яшчэ адным крокам на шляху ўмацавання студэнцкай садружнасці, а дні, праведзеныя на злёце, пакінуць у памяці ўдзельнікаў самыя яркія і моцныя ўражанні.